Kommi tohib süüa küll  Evelin Ilvese kohta räägitakse, et ta teeb hullupööra trenni ning kergejõustikus isegi meestele silmad ette. Naine ise manitseb ettevaatusele: ennast ära tappa ei tohi. Kui on pingeline eluperiood ja tõesti ei jaksa, on lubatud end lõdvaks lasta, trenn vahele jätta ning magusat süüa. Ka Evelinil endal tuleb seda ette. Presidendi abikaasa  ebaregulaarne elu on vägagi ebatervislik: visiidid välisriikidesse, kus sageli tuleb rännata paari päevaga ühest kultuurist või ajavööndist teise, vahepeal aiatööd, siis mitmesugused sõidud Eestis küll koos presidendiga või üksi, trenni teha õieti ei saa. "See mõjub mulle nagu igale teisele," kehitab naine õlgu. "Vahepeal oled paar kilo raskem, aga kui ajad on rahulikumad, võtad end uuesti käsile. Hulluks minna ei tohi, pead nautima."